Za a gudanar da bikin makon cinikayyar Sin da Afirka ta bidiyo a karshen watan Yuni
2020-06-23 11:05:44 cri
Mashirya bikin makon cinikayya tsakanin kasar Sin da kasashen nahiyar Afirka, sun tabbatar da cewa, a bana za a gudanar da ayyukan makon ne ta kafar bidiyo, tsakanin renekun 29 ga watan nan na Yuni, zuwa 5 ga watan Yuli, inda ake sa ran nuna salon cinikayya mai armashi dake wanzuwa tsakanin sassan biyu, duk kuwa da irin kalubale da cutar numfashi ta COVID-19 ta haifar ga fannin.
Mashirya bikin, sun ce akwai jami'an gwamnatoci, da masu zuba jari, da masu baje kolin hajoji na Sin da na kasashen Afirka, da za su shiga a dama da su a ayyukan makon na bana ta kafar sadarwar zamani.
Cikin wata sanarwa da mashirya shirin ko MIE suka fitar a birnin Nairobin kasar Kenya, ana sa ran masu baje hajoji sama da 1,000 za su shiga a dama da su a bikin na bana, ta wani dandalin yanar gizo mai lakabin "Global Trade Week" ko GTW a takaice.
An ce ta dandalin na GTW, masu halartar bikin za su samu damar binciko shafukan masu sarrafa hajoji, da kayayyakin da ake samarwa ta yanar gizo, za su kuma iya tattaunawa da masu sayar da kayayyaki kai tsaye, har ma su tsara gudanar da taro, da tattaunawar karawa juna sani ta bidiyo ba tare da wata matsala ba. (Saminu)
v Tawagar jami'an lafiyar Sin sun koma gida daga Zimbabwe da Equatorial Guinea 2020-06-23 09:53:03
v Mataimakin ministan harkokin wajen Sin ya yi bayani kan sakamakon taron kolin Sin da Afirka na hadin gwiwar yaki da COVID-19 2020-06-18 13:11:17
v Sin ta nace kan aniyarta na yin adawa da nuna wariyar da bambancin launin fata 2020-06-18 10:32:14
v Taron kolin Sin da Afirka muhimmin hadin gwiwa ne a yaki da COVID-19 2020-06-18 10:00:23
v Taron kolin hadin kan Sin da Afirka na yakar COVID-19 ya nuna ma'anar 'yan uwantaka komai wahala komai dadi 2020-06-16 19:43:23
v Amfani da tsarin na'ura mai kwakwalwa ya kyautata fannin ilmin kasar Sin 2020-05-22 13:42:48